Xbox

La Xbox a l'è stada 'na console di videosgioeugh de la sèsta generazzion, la prima a vessee fada de la Microsoft dopo che l'azienda l'era entrada in del mercad di videogioeugh con la conversion de Windows CE per el Dreamcast.

Nonziada in del 2000 e sortida in del 2001, a l'era tecnicament superior a la concorenza e la gh'aveva un'architetura compagna de quella de 'n PC, cont un processor Pentium III a 733 MHz e 'n disch dur incorporad.

L'è stada anca la prima console cont integrada una porta Ethernet, doperada poeu in del 2002 per lanzià el servizzi Xbox Live.

La gh'ha havud bon sucess in America e l'è stada la segonda console la pussee venduda de la soa generazzion, dopo de la PlayStation 2, la gh'ha havud minga bon sucess, inveci, in Giapon, indova che i sgioeugh piaseven minga.

 Riferiment 
Xbox wiki

 Alter proget 

 Vos corelade 
Xbox 360
Xbox Series X e Xbox Series S

Categoria:Console di videosgioeugh de la generazzion de ses
Categoria:Console Microsoft